Lees | Projekte | Woes - Kreatiewe platform vir Afrikaans
Tuis > Projekte > Lees
Vandag leen ek ons tema vir Vandag in Woorde by ’n radioprogram. Hulle het oor ‘Lees’ gepraat en dis toe dat ek besluit dis ons tema vir hierdie week omdat ‘LEES’ nie net ’n eindelose genot is vir my nie, dis so te sê ’n verslawing. Dis my slaappil. Al lees ek net vier bladsye voor my oë toeval, lees moet ek lees.
Al ons Woestelinge skryf tog in die hoop dat iemand dit sal lees. En deesdae lees mense op allerhande maniere. Mense lees op selfone, op e-lesers, op rekenaars en wat nog. Selfs die Bybel op ’n tablet. Dis nogal handig, want mens kan ’n paar vertalings aflaai om te vergelyk.
Tog is papier-tussen-die-vingers lees die heel lekkerste. So dink ek altans. Daai reuk van ’n nuwe boek, is beter as die vars leer reuk van ’n nuwe motor. Dalk oordryf ek nou weer ’n bietjie. Blinde mense lees ook. Hulle lees audio boeke. Ek het ’n pragtige Barbie pienk Kindle persent gekry. Skoonseun het ’n horde boeke afgelaai en ek het nog nie eers 1 gelees nie. Dis ’n skande nè? As dit papier boeke was, het ek beslis al ’n hele paar afgehandel.
Wat lees jy? Ek dink literêre boeke is soos werk en fiksie is soos vakansie.
Waar lees jy? Daar is mense wat nie die troon sonder ’n boek in die hand, besoek nie.
In watter taal lees jy?
Die woord "Lees" moet asb deel vorm van jou bydrae se titel. Geniet dit!
Titel: 'n Bietjie heuning vir die soetigheid
Titel: Wat lees jy in my?
Titel: EK HET BY MYSELF GEWONDER:
Titel: Lees: Ek's Free . . . dis dom
Titel: Lees tog jou Epos
Titel: Lees die lied in haar hart
Titel: Die oerknal van my hart [lees]
Titel: Lees - Onderwerp van die week
Titel: Lees en sien
Titel: MY INSTINK.
Titel: Vandag in Woorde: Lees
262 Nie-lede aanlyn